એકાદ કલાક પછી જમવાની ડીશ આવી. વળી પાછુ નોનવેજીટેરિયન. બાજુવાળા માજી પોતાની સાથે લાવેલા થેપલાં કાઢી ખાવા લાગ્યાં. મારા મોંમાં પાણી છૂટવા લાગ્યું. ફરી મને માના શબ્દો અને થેપલાં યાદ આવી ગયા. કેકના એક ટૂકડા અને ઓરેન્જ જયુસથી પેટ ભર્યું. પછી મેગેઝીનમાં ધ્યાનમસ્ત થયો. માજીને મેગેઝીન તરફ જોતાં મેં જોયા અને અમારી નજર મળી. સહારારૂપ કંઇક હાથમાં આવે અને જેવી ખુશી થાય તેવી ખુશી ગુજરાતી મેગેઝીન જોઈને માજીના ચહેરા પર વર્તાતી હતી.